EkBass/fiwiki-20250220-pages-articles huggingface dataset:
Space Harrier

Space Harrier () on Segan kehittämä ja julkaisema raideammuntapeli, joka on julkaistu vuonna kolikkopelinä ja pelistä on julkaistu käännöksiä useille muille alustoille. Pelin on suunnitellut maineikas Yū Suzuki ja musiikin peliin on tehnyt Hiroshi Miyauchi. Kolikkopeli käytti samaa laitteistoa kuin Hang-On. Peli menestyi hyvin ja se muistetaan kabinetista, jossa istuttiin hydraulisesti liikutellussa avaruusaluksen näköisessä laitteessa. == Pelaaminen == Peli on ammuntapeli, joka käyttää "pseudo-3D" -grafiikkaa. Pelin kuvakulma on asetettu päähenkilön taakse ja pelaaminen koostuu outojen olentojen ampumisesta. Peli käyttää sprite-grafiikan skaalausta. Pelaaja liikkuu "Fantasy Zone" -nimisessä surrealistisessa maailmassa ja käyttää rakettireppua lentämiseen. Peli on varhainen esimerkki raideammuntapelistä. == Yhteydet muihin peleihin == Sega julkaisi myöhemmin myös pelin Fantasy Zone, mutta nimestä huolimatta pelin maailma erosi Space Harrierin maailmasta. == Vastaanotto == Mikrobitin Niko Nirvi antoi pelin kotitietokonekäännökselle (tarkkaa alustaa määrittelemättä) neljä tähteä viidestä.Mikrobitti 2/1987, sivu 74 == Huomioita == == Lähteet == == Aiheesta muualla == * * * Luokka:Segan kolikkopelit Luokka:Vuoden 1985 videopelit Luokka:Commodore 64 -pelit Luokka:FM-7-pelit Luokka:NEC PC-6001 -pelit Luokka:NEC PC-8801 -pelit Luokka:Sharp X1 -pelit
Dead Space (pelisarja)

Dead Space on Electronic Artsin julkaisema selviytymiskauhupelien sarja. == Pelit == ;Pääsarja * Dead Space (2008) * Dead Space 2 (2011) * Dead Space 3 (2013) * Dead Space (uusi versio ensimmäisestä pelistä, 2023) ;Spin-offit * Dead Space: Extraction (2009) * Dead Space Ignition (2010) * Dead Space (mobile) (2011) == Muu media == * Dead Space: Downfall * Dead Space: Aftermath == Lähteet == == Aiheesta muualla == * Pelisarja MobyGamesissä
Turkanantoko

Turkanantoko (Tockus jacksoni) on sarvinokkien heimoon kuuluva lintu. Sitä tavataan seuraavissa maissa: Keina, Etelä-Sudan, Sudan ja Uganda. Kannan suuruutta ei ole määritetty, mutta sen on ilmoitettu olevan laajalle levinnyt ja paikallisesti runsas. Kanta on kuitenkin pienenemässä sen pesimäpaikkojen, suurten puiden vähenemisen vuoksi. Lajin elinympäristöä ovat kuivat savannit ja pensaikkoalueet. ==Lähteet== ==Aiheesta muualla== * Birdlife.org Luokka:Sarvinokkalinnut
Yakuza 5

Yakuza 5 (, Like a Dragon 5: Fulfiller of Dreams) on Segan kehittämä ja julkaisema toimintaseikkailupeli. Peli on julkaistu vuonna PlayStation 3:lle. Peli on jatko-osa Yakuza 4:lle. Pelin seuraaja on Yakuza 6: The Song of Life. Pelaaminen jakaantuu seikkailuun ja taisteluun aiempien osien tapaan. Pelistä on tulossa remaster-versio PlayStation 4:lle osana The Yakuza Remastered Collection -julkaisua. Remaster-versio on saatavilla 11. helmikuuta 2020. == Juoni == Entinen yakuza ja neljäs Tojon entinen puheenjohtaja Kiryu Kazuma elää Fukuokassa, jossa hän työkseen ajaa taksia kerätäkseen rahaa orpokodin lapsille. Myöhemmin hänet vedetään Klaanien väliseen taisteluun, jonka seurauksena hän joutuu palaamaan yakuzan elämään ja matkaa Kamurochoon. Yakuza 4 tapahtumien jälkeen Taiga Saejima lounastaa viimeisen kerran Majima Goron kanssa ennen kuin hänet viedään takaisin vankilaan. 2 vuotta myöhemmin hän saa tietää Majima Goron kuolemasta ja hän päättää paeta sellitoveri Baban kanssa. Kaksikko onnistuu paeta mutta lumimyrskyn seurauksena päätyvät pieneen kylään, jossa he virkoavat. Kaksikko matkaa myöhemmin Sapporoon etsimään johtolankoja, ja Saejima saa seuraavaksi matkustaa Kamurochoon. Haruka sawamura pyrkii Sotenborissa laulajaksi. Hän kerää myös rahaa orpokodille. Tässä tarinassa selviää että Harukan manageri oli tehnyt sopimuksen KIryun kanssa, että hän piiloutuu muualle ja lupaa pitää orpokodin turvassa niin kauan kun Haruka tekee yhteistyötä hänen kanssaan. Myöhemmin Harukan manageri kuolee pimeissä olosuhteissa. Yakuza 4 pelistä tuttu lainanottaja Shun Akiyama pitää toimistoaan Sotenborissa. Hän saa puhelun sihteeriltään ja kertoo Harukan managerin menehtyneen ja etsii johtolankoja yhdessä Harukan kanssa. Myöhemmin kaksikko matkustaa Kamurochoon. Nagoyassa asuva entinen pesäpalloilija Tatsuo Shinada on lopettanut uransa ja elää köyhissä olosuhteissa pienessä asunnossa. Hän tapaa myöhemmin Tojo klaanin puheenjohtajan Daigo Dojiman, joka on hänen entinen luokkatoveri. Tatsuo ja Daigo matkustavat Kamurochoon. Pelin viimeisessä vaiheessa Hahmot kohtaavat vihollisensa Kamurochossa ja myöskin Harukan henki on vaarassa konsertin aikana. Haruka keskeyttää oman keikkansa ja lopettaa uransa palatakseen Kiryun luo. == Pelaaminen == Pelissä on osuudet taksilla ajamiselle sekä metsästämiselle sekä lukuisia minipelejä. == Hahmot == Pelissä ohjattavia hahmoja ovat mm. Kazuma Kiryu ja Taega Saejima. Pelissä on myös tarina aiemmista osista tutun Haruka Sawamuran pyrkimyksille laulajaksi. == Vastaanotto == Famitsū-lehti antoi pelille täydellisen arvion 40/40 pistettä. Peli on saanut GameSpotin arvostelussa arvosanaksi 8/10. == Lähteet == == Aiheesta muualla == * * Luokka:Vuoden 2012 videopelit Luokka:PlayStation 3 -pelit Luokka:Yakuza Luokka:Avoimen pelimaailman pelit
Britteny Cox

Britteny Cox (s. 29. syyskuuta 1994) on australialainen freestylehiihtäjä. Hän on kumparelaskun maailmanmestari vuodelta 2017 ja pronssimitalisti vuodelta 2015. Cox on kilpaillut olympialaisissa kumparelaskussa neljästi. Vancouverissa 2010 hän sijoittui karsinnassa 23:nneksi eikä selviytynyt loppukilpailuun. Sotšissa 2014 hän sijoittui viidenneksi. Pyeongchangissa 2018 hän oli toisessa finaalilaskussa toiseksi paras mutta ei yltänyt kolmannessa laskussa vastaavaan suoritukseen ja sijoittui jälleen viidenneksi. Pekingissä 2022 hän sijoittui 14:nneksi. Maailmanmestaruuskilpailuissa Cox kilpaili ensimmäisen kerran Deer Valleyssa 2011 ja sijoittui kumparelaskussa 17:nneksi. Vossin MM-kilpailuissa 2013 hän oli kymmenes. Kreischbergissä 2015 hän saavutti MM-pronssia ja Sierra Nevadassa 2017 hän voitti maailmanmestaruuden 1,12 pisteen erolla Ranskan Perrine Laffontiin. Deer Valleyssa 2019 Cox sijoittui 20:nneksi ja Almatyssa 2021 seitsemänneksi. Hän on kilpaillut MM- kilpailuissa myös parikumparelaskussa, jossa hänen sijoituksensa aikajärjestyksessä vuodesta 2011 alkaen ovat kahdestoista, kahdeksas, viides, seitsemäs, viidestoista ja kahdeksastoista. Cox on kilpaillut lumilautailun maailmancupissa 75 kertaa vuosina 2010–2022. Hän on voittanut yhdeksän kertaa ja ollut yhteensä 16 kertaa kärkikolmikossa. == Lähteet == * === Viitteet === Luokka:Australialaiset freestylehiihtäjät Luokka:Vuonna 1994 syntyneet Luokka:Elävät henkilöt
Murten

Murten () on kunta ja vanha kaupunki Luoteis-Sveitsissä, Fribourgin kantonissa. Kaupungissa on runsaat 8 000 asukasta. Valtaosa asukkaista on saksankielisiä: vuoden 2018 alussa saksankielisiä oli 83 prosenttia ja ranskankielisiä 15 prosenttia. == Maantiede == Maantieteellisesti kunta sijaitsee Mittellandissa, Murtenseen itärannalla. == Kuntafuusiot == Vuoden 2016 alussa Murteniin yhdistettiin neljä kuntaa: Courlevon, Jeuss, Lurtigen ja Salvenach. Vuoden 2015 lopussa näiden viiden kunnan alueella oli 8 120 vakinaista asukasta. Bernin kantoniin kuuluva Clavaleyres on siirtymässä osaksi Murtenia, ilmeisesti vuoden 2022 alussa. Muutoksesta on olemassa molempien kuntien ja molempien kantoneiden, sekä nykyisen kantonin (Bern) että uuden kantonin (Fribourg), myönteiset äänestystulokset. Liittovaltion päätös puuttuu vielä. == Liikenne == Moottoritie A1 Lausannesta Berniin kulkee Murtenin kautta. SBB:n rautatie Payernesta Kerzersiin kulkee kunnan kautta. Lisäksi Murtenista lähtee TPF:n rautatie Fribourgiin. Murtenseellä on laivaliikennettä kesäisin. Laivoja kulkee myös Canal de la Broye -kanavan kautta Neuchâtelinjärvelle Neuchâteliin ja edelleen Canal del la Thielle -kanavan kautta Bieljärvelle ja Biel/Bienneen. == Lähteet == * ===Viitteet=== == Aiheesta muualla == * Luokka:Sveitsin kaupungit Luokka:Fribourgin kantonin kunnat
Bo Österlund

Bo Ragnar Österlund (20. heinäkuuta 1946 Helsinki – 23. lokakuuta 2021 Turku)Kuolinilmoitus, Helsingin Sanomat 20.11.2021, s. C 17 oli suomalainen lippueamiraali. Österlund syntyi kapteeni Eugen Österlundin ja Greta Sandströmin perheeseen. Hänen puolisonsa vuodesta 1968 oli Marghita Wuorinen. Österlund tuli ylioppilaaksi Ekenäs Svenska Samskolanista 1965, Kadettikoulusta hän valmistui 1969 ja Sotakorkeakoulusta 1979. Österlund toimi opetusupseerina Helsingin laivastoasemalla vuonna 1970 ja Merisotakoulussa opetusupseerina 1970–1974 ja kurssinjohtajana 1974–1976. Merivoimien esikunnassa hän oli toimistopuseeri 1976–1979 ja toimistopäällikkö 1979–1981. Rannikkolaivaston toimistopäällikkönä Österlund työskenteli 1984–1985 ja laivueupseerina 1985–1989. Hän oli Sotakorkeakoulun merisotalinjan johtaja 1989–1992, Rannikkolaivaston esikuntapäällikkö 1992–1994 ja Merivoimien esikunnan osastopäällikkö 1994–1996. Suomenlahden laivaston komentajana Österlund toimi 1996–1998, Suomenlahden meripuolustusalueen komentajana 1998–1999 ja sotilasasiamiehenä Tukholmassa vuodesta 2000. Eläkkeelle Österlund jäi Turun ja Porin sotilasläänin komentajan tehtävästä vuonna 2006. Österlund ylennettiin aliluutnantiksi 1966, luutnantiksi 1969, yliluutnantiksi 1973, kapteeniluutnantiksi 1977, komentajakapteeniksi 1981, komentajaksi 1988 ja kommodoriksi 1994. Lippueamiraali hänestä tuli joulukuussa 2003. ==Lähteet== == Aiheesta muualla == *Bo Österlundin muistokirjoitus Helsingin Sanomissa Luokka:Suomalaiset amiraalit Luokka:Vuonna 1946 syntyneet Luokka:Vuonna 2021 kuolleet
Rain of Revolution

Rain of Revolution on liettualaisen Fusedmarc-yhtyeen esittämä kappale, jolla se edusti Liettuaa vuoden 2017 Eurovision laulukilpailussa. Kappale kilpaili Euroviisujen toisessa semifinaalissa 11. toukokuuta 2017, jossa se sai 42 pistettä, jäi sijalle 17 eikä päässyt finaaliin. == Lähteet == Luokka:Liettuan euroviisuedustuskappaleet Luokka:Vuoden 2017 euroviisuedustuskappaleet
Paper (kappale)

Paper on islantilaislaulaja Svalan esittämä kappale, jolla hän edusti Islantia vuoden 2017 Eurovision laulukilpailussa. Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 60 pistettä, jäi sijalle 15 eikä päässyt finaaliin. == Lähteet == Luokka:Islannin euroviisuedustuskappaleet Luokka:Vuoden 2017 euroviisuedustuskappaleet
Grab the Moment

Grab the Moment on norjalaisen DJ:n JOWST:n ja laulajan Aleksander Walmannin esittämä kappale, jolla he edustivat Norjaa vuoden 2017 Eurovision laulukilpailussa. Kappale kilpaili Euroviisujen toisessa semifinaalissa 11. toukokuuta, jossa se sijoittui viidenneksi 189 pisteellä ja pääsi finaaliin. Finaalissa se sai 158 pistettä ja saavutti sijan 10. == Lähteet == Luokka:Norjan euroviisuedustuskappaleet Luokka:Vuoden 2017 euroviisuedustuskappaleet
Tymiini-DNA-glykosylaasi

Tymiini-DNA-glykosylaasi on hydrolaaseihin kuuluva entsyymi. Se on glykosylaasi ja katalysoi virheellisten nukleosidien glykosidisidoksen hydrolyysiä. Näin entsyymi osallistuu DNA:n virheiden korjaamiseen. Tymiini- DNA-glykosylaasia esiintyy aitotumaisissa eliöissä, arkeissa sekä eräissä bakteereissa kuten Escherichia coli-bakteerissa. Tymiini-DNA-glykosylaasin EC- numero on EC 3.2.2.29. ==Toiminta== Tymiini-DNA-glykosylaasi havaitsee virheellisiä emäspareja DNA:ssa ja hajottaa emäksen ja DNA:n välisen glykosidisen sidoksen. Ensimmäinen virheellinen emäspari, jonka entsyymin havaittiin hajottavan, on pari tymiinin ja guanosiinin välillä, josta entsyymi irrottaa tymiinin. Tämä aktiivisuus on kuitenkin heikompaa ja hitaampaa verrattuna muihin vastaavankaltaisiin entsyymeihin. Myöhemmin tymiini-DNA- glykosylaatin on havaittu olevan aktiivinen myös urasiilin erottamisessa virheellisestä urasiilin ja guanosiinin pareista. Muita harvinaisempia virheellisiä nukleosidejä, joita entsyymi erottaa DNA:sta ovat 5-metyylisytosiini, etenosytosiini, 5-hydroksimetyyliurasiili ja etenoguanosiini. Tymiini-DNA-glykosylaasi sitoutuu erotetun nukleosidin tilalle, kunnes eräs eksonukleaaseihin kuuluva entsyymi irrottaa sen ja DNA- polymeraasi- ja DNA-replikaasientsyymit pääsevät lisäämään oikean nukleosidin virheellisen tilalle. ==Lähteet== Luokka:Hydrolaasit
Robin Bengtsson

Hans Robin Gustav Bengtsson (s. 27. huhtikuuta 1990 Svenljunga, Ruotsi), tunnettu myös pelkällä nimellä Robin Bengtsson on ruotsalainen laulaja. Hän osallistui Ruotsin Idolin 5. tuotantokaudelle. Bengtsson edusti myös Ruotsia kappaleella "I Can’t Go On" vuoden 2017 Eurovision laulukilpailussa Kiovassa, Ukrainassa. == Ura == Bengtsson sijoittui kolmanneksi voittaja Kevin Borgin ja toiseksi tulleen Alice Svenssonin jälkeen Ruotsin Idolin 5. tuotantokaudella. Vuoden 2009 puolivälissä hän allekirjoitti sopimuksen Merion Music -levy- yhtiön kanssa ja julkaisi singlensä "Another Lover's Gone". Bengtsson oli myös vieraana Katrin Zytomierskan ohjelmassa Idol 2008: Eftersnack ja ZTV:n ohjelmassa Sexuellt. Vuonna 2010, Robin kilpaili Ruotsin/Skandinavian versiossa Wipeout-kilpailusta ja pääsi siinä viimeiselle kierrokselle, ja sijoittui toiseksi. Vuonna 2016 hän osallistui vuoden 2016 Melodifestivalen -kilpailuun kappaleella "Constellation Prize" ja sijoittui viidenneksi. Bengtsson osallistui myös Melodifestivalen 2017 -kilpailuun ja voitti sen kappaleellaan "I Can’t Go On", sekä edusti näin Ruotsia vuoden 2017 Eurovision laulukilpailussa. Kansainvälisessä kilpailussa Bengtsson sijoittui viidenneksi. Bengtsson osallistui Melodifestivaleniin jälleen vuonna 2020 kappaleella "Take a Chance", joka sijoittui kilpailun kahdeksanneksi sekä vuonna 2022 kappaleella "Innocent Love", joka sijoittui 11:nneksi. == Lähteet == == Aiheesta muualla == Luokka:Ruotsalaiset laulajat Luokka:Ruotsin euroviisuedustajat Luokka:Vuoden 2017 euroviisuedustajat Luokka:Vuonna 1990 syntyneet Luokka:Elävät henkilöt
Intelsat 35e

Intelsat 35e (IS-35e) on Intelsatin operoima geostationaarinen tietoliikennesatelliitti. Se laukaistiin SpaceX:n Falcon 9 Full Thrust raketilla 5. heinäkuuta 2017. Satelliitti on kiertoradalla segmentillä 34,5 astetta läntistä pituutta (eli 325,5 astetta itäistä pituutta), josta se palvelee Amerikan, Afrikan ja Euroopan laajakaista-, video- ja mobiilitietoliikennettä, korvaten vanhemman Intelsat 903 -satelliitin. == Satelliitti == Intelsat 35e on Boeingin valmistama satelliitti, joka pohjautuu yhtiön 702HP (high power) -satelliittirungosta kehitettyyn 702MP (medium power) -runkoon. Satelliitti kuuluu Intelsatin uuteen EpicNG -satelliittiperheeseen. Intelsat ja Boeing solmivat satelliitin tilaussopimuksen heinäkuussa 2014, IS-35e:n ollessa yhdeksäs Intelsatin Boeingilta tilaama 702MP-runkoon pohjautuva tietoliikennesatelliitti. == Lähteet == Luokka:Geostationaarisen kiertoradan tietoliikennesatelliitit Luokka:Vuoden 2017 avaruustoiminta
Marjatta Jokimäki

Maire Marjatta Jokimäki (27. helmikuuta 1916 – 5. marraskuuta 2002) oli suomalainen kääntäjä. Kirjasampo.fi : Marjatta Jokimäki == Suomennoksia == * Max Brand : Ratsastamme ikävyyksiin ; suom. Heikki Jokimäki ja Marjatta Jokimäki. Mantere, Helsinki 1947 (alkuteos Brothers on the trail) * A. Berriedale Keith : Tuulten maa : Borneon pääkallonmetsästäjien parissa ; suom. M. ja H. Jokimäki. Tammi, Helsinki 1947 (alkuteos Land below the wind) * Edgar Rice Burroughs : Tarzan ja Ashairin timantti. Karhu, Helsinki 1948, 2. painos 1952 (alkuteos Tarzan and the forbidden city) * Edgar Rice Burroughs : Tarzan ja valkoiset villit : seikkailukertomus villistä Afrikasta. Karhu, Helsinki 1948, 2. painos 1953 (alkuteos Tarzan's quest) * Elizabeth Rider Montgomery : Taistelu kuolemaa vastaan : kertomuksia suurista lääketieteellisistä keksinnöistä ; kuv. Vartanian ; suom. Heikki ja Marjatta Jokimäki. WSOY 1949 (alkuteos The story behind great medical discoveries) * Edgar Rice Burroughs : Tarzan käy sissisotaa : Tarzanin seikkailuja Sumatran saarella toisessa maailmansodassa. Karhu, Helsinki 1949 (alkuteos Tarzan and the Foreign legion) * Edgar Rice Burroughs : Venus-tähden kantakansa : mielikuvituksellinen seikkailumatka rakettiammuksella Venus-tähdelle. Karhu, Helsinki 1950 (alkuteos Pirates of Venus) * Edgar Rice Burroughs : Tarzan ja amatsonit : apinain Tarzan villinaisten maassa. Karhu, Helsinki 1951 (alkuteos Tarzan the magnificent) * Edgar Rice Burroughs : Venus-tähden prinsessa : mielikuvituksellisia seikkailuja Venus-tähdellä. Karhu, Helsinki 1951 (alkuteos Lost on Venus) * Edgar Rice Burroughs : Tarzan ja kultainen kaupunki : apinain Tarzanin uusia seikkailuja kultaisessa kaupungissa. Karhu, Helsinki 1952 (alkuteos Tarzan and the city of gold) * Edgar Rice Burroughs : Tarzan ja kadonnut valtakunta. Karhu, Helsinki 1953 (alkuteos Tarzan and lost empire) * Edgar Rice Burroughs : Venus-tähden sankari : uusia seikkailuja Venus- tähdellä. Karhu, Helsinki 1953 (alkuteos Carson of Venus) * Edgar Rice Burroughs : Tarzan ja leopardimiehet : apinain Tarzanin uusia seikkailuja leopardimiesten maassa. Karhu, Helsinki 1954 (alkuteos Tarzan and the Leopard men) * Edgar Rice Burroughs : Tarzan Midianin maassa : apinain Tarzanin uusia seikkailuja Midianin maassa. Karhu, Helsinki 1955 (alkuteos Tarzan triumphant) * A. A. Fair : Rahaa kuin roskaa : salapoliisiromaani ; amerikkalaisesta alkuteoksesta Top of the heap suom. M. ja H. Jokimäki. Otava 1961 == Lähteet == * Fennica ===Viitteet=== Luokka:Suomentajat Luokka:Vuonna 1916 syntyneet Luokka:Vuonna 2002 kuolleet
Khufun aurinkolaiva

Khufun aurinkolaiva on faarao Khufun (tunnetaan myös kreikkalaisella nimellä Kheops) pyramidin vierestä löydetty alus, joka oli tarkoitettu faaraon kuoleman jälkeisiin matkoihin auringon jumala Ran kanssa. Löydettäessä alus oli osina ja se oli purettu mahdollisesti faaraon viimeisen ja aurinkolaivan ainoan matkan jälkeen, jolla faaraon ruumis oli tuotu pyramidille. Laiva löydettiin 1950-luvun alussa kallioon hakatusta kaivannosta, joka oli peitetty suurilla kivipaaseilla. Alus on koottu ja asetettu näytteille vuonna 1982 avattuun Gizan aurinkolaivamuseoon. Faarao Khufun hallitsijakauden mukaan ajoitettuna hänelle rakennetulla aurinkolaivalla on ikää noin 4 500 vuotta. Pyramidin vierestä löytyi myös toinen laiva, jonka annettiin olla kaivannossaan pidempään, mutta se on myöhemmin nostettu ja on vielä konservoitavana. Sen iäksi on radiohiilimenetelmällä saatu 4 500 vuotta. == Aurinkolaivan löytäminen == Aluksen löysi arkeologi Kamal el-Mallakh, joka alkoi ihmetellä Kheopsin pyramidin ympäristöä puhdistettaessa löytynyttä muuria. Hänellä heräsi epäily, että epätavallisen lähellä pyramidia olevalla muurilla haluttiin piilotella jotakin. Aikaisemmin vastaavista paikoista oli löytynyt kuiluja, jotka todennäköisesti oli tarkoitettu faaraon tuonpuoleisen elämän tavaroille, kuten laivoille, mutta haudanryöstäjät olivat nämä ehtineet aikaisemmin tyhjentää. Kamal el-Mallakh arveli muurin olevan kuilun katto, ja hän porautti kattoon reiän. Siitä näkyi airo. Kun kaivanto avattiin, löydettiin mattojen ja köysien alta laiva, joka oli 1 224 osassa. Osien nostaminen kesti kaksi vuotta ja niiden konservointi ja laivan kokoaminen kymmenen vuotta. == Aurinkolaivan rakenne == pienoiskuva|Airoja lähikuvassa Khufun aurinkolaiva on yksi suurimmista ja parhaiten säilyneistä muinaisaluksista. Sen pituus on 43,6 metriä ja leveys 5,9 metriä. Alusta pidetään puuveneveistämisen mestariteoksena, ja se on niin hyvin säilynyt, että se voisi tilkittynä pysyä yhä pinnalla. Laiva on rakennettu lähes kokonaan setripuusta. Libanoninsetriä ei kasva Egyptissä, ja puutavara laivan rakentamiseen on tuotu itäiseltä Välimereltä. Pisimmät lankut ovat 7,23 metriä pitkiä. Laivan laipiot on rakennettu ensin, ja sitten on tehty pohjakaaret ja sivutuet. Tätä laivanrakennustapaa käytettiin Välimeren alueella tuhansia vuosia. Tappiliitoksissa on käytetty kärsimyskruunupuuta (Paliurus spina- christi). Laivan puusta veistetyt keula ja perä muistuttavat kaislaveneitä, joita Niilin varrella oli tehty aikaisemmin papyruskaislasta. Aluksen keskellä on yhdeksän metriä pitkä ikkunaton hytti, jossa on kaksi huonetta. Näistä pienempi sopii ihmisruumiille. Köliä aluksessa ei ollut. Kölit tulivat egyptiläisiin aluksiin tuhat vuotta myöhemmin. ==Lähteet== ==Aiheesta muualla== * Khufun aurinkolaivamuseo * Tietoja Khufun aurinkolaivan rekonstruktiotyöstä pienoiskuva|center|Aurinkolaivan kansi ja laipiolaudat on liitetty puutappiliitoksilla ja sidottu toisiinsa köysillä. Rauta ja naulat olivat vielä tuntemattomia. Luokka:Muinainen Egypti Luokka:Muinaiset laivat
Luettelo Suomen virallisen singlelistan ykkösistä vuonna 2017

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2017. ==Singlelista== Viikko Artisti Single 1 Arttu Lindeman ”Hukutaan” 2 Ed Sheeran ”Shape of You” 3 Ed Sheeran ”Shape of You” 4 Ed Sheeran ”Shape of You” 5 Ed Sheeran ”Shape of You” 6 Mikael Gabriel & Isac Elliot ”Liikaa sussa kii” 7 Mikael Gabriel & Isac Elliot ”Liikaa sussa kii” 8 JVG ”Sitä säät mitä tilaat” (mukana Ellinoora) 9 JVG ”Sitä säät mitä tilaat” (mukana Ellinoora) 10 Antti Tuisku ”Rahan takii” 11 Ed Sheeran ”Shape of You” 12 Ed Sheeran ”Shape of You” 13 Ed Sheeran ”Shape of You” 14 Ed Sheeran ”Shape of You” 15 Reino Nordin ”Antaudun” 16 Reino Nordin ”Antaudun” 17 Nikke Ankara ”Pettävällä jäällä” 18 Luis Fonsi ”Despacito” (Remix) (mukana Daddy Yankee ja Justin Bieber) 19 Luis Fonsi ”Despacito” (Remix) (mukana Daddy Yankee ja Justin Bieber) 20 Luis Fonsi ”Despacito” (Remix) (mukana Daddy Yankee ja Justin Bieber) 21 Luis Fonsi ”Despacito” (Remix) (mukana Daddy Yankee ja Justin Bieber) 22 Luis Fonsi ”Despacito” (Remix) (mukana Daddy Yankee ja Justin Bieber) 23 Antti Tuisku ”Hanuri” (mukana Boyat) 24 Luis Fonsi ”Despacito” (Remix) (mukana Daddy Yankee ja Justin Bieber) 25 Luis Fonsi ”Despacito” (Remix) (mukana Daddy Yankee ja Justin Bieber) 26 Luis Fonsi ”Despacito” (Remix) (mukana Daddy Yankee ja Justin Bieber) 27 Luis Fonsi ”Despacito” (Remix) (mukana Daddy Yankee ja Justin Bieber) 28 Luis Fonsi ”Despacito” (Remix) (mukana Daddy Yankee ja Justin Bieber) 29 Luis Fonsi ”Despacito” (Remix) (mukana Daddy Yankee ja Justin Bieber) 30 Luis Fonsi ”Despacito” (Remix) (mukana Daddy Yankee ja Justin Bieber) 31 Profeetat ”EYO” (mukana Nelli Matula) 32 Profeetat ”EYO” (mukana Nelli Matula) 33 Tuure Boelius ”Eikö sua hävetä” 34 Antti Tuisku ”Aamukuuteen” (mukana Erin) 35 Robin ”Me tehtiin tää” 36 JVG ”Älä jätä roikkuu” 37 JVG ”Älä jätä roikkuu” 38 Cheek ”Sinä ansaitset kultaa” 39 Post Malone ”Rockstar” (mukana 21 Savage) 40 Post Malone ”Rockstar” (mukana 21 Savage) 41 Post Malone ”Rockstar” (mukana 21 Savage) 42 Post Malone ”Rockstar” (mukana 21 Savage) 43 Post Malone ”Rockstar” (mukana 21 Savage) 44 Post Malone ”Rockstar” (mukana 21 Savage) 45 Post Malone ”Rockstar” (mukana 21 Savage) 46 Post Malone ”Rockstar” (mukana 21 Savage) 47 Cheek ”Enkelit” 48 Post Malone ”Rockstar” (mukana 21 Savage) 49 Pikku G ”Solmussa” (mukana Behm) 50 Pikku G ”Solmussa” (mukana Behm) 51 Pikku G ”Solmussa” (mukana Behm) 52 Pikku G ”Solmussa” (mukana Behm) == Katso myös == * Luettelo musiikkilistoista == Lähteet == * 2017 Singlelista 2017
2\. česká hokejová liga

2\. česká hokejová liga on Tšekin jääkiekon kolmanneksi korkein sarjataso. Liiga on perustettu kotimaansa itsenäistyttyä vuonna 1993. == Itäinen konferenssi == Joukkue Kaupunki Kotihalli Perustettu Päävalmentaja AZ Havířov Havířov Gascontrol Aréna 1928 Jiří Raszka BK Havlíčkův Brod Havlíčkův Brod Kotlina 1928 Aleš Kraučuk HC Bobři Valašské Meziříčí Valašské Meziříčí Zimni stadion Valašské Meziříčí 1931 Lukáš Plšek HC Kopřivnice Kopřivnice EZimni stadion Kopřivnice 1932 Ladislav Majkus HHK Velké Meziříčí Velké Meziříčí Zimni stadion Velké Meziříčí 1906 Jozef Zavadil HK Nový Jičín Nový Jičín Zimni stadion mesta Noveho Jičína 1946 Kamil Gebauer HK Opava Opava Zimni stadion Opava 1945 Hokej Vyškov Vyškov Zimni stadion Vyškov 2022 Michal Konečný Orli Znojmo Znojmo Zimní stadion Znojmo 1933 Jiří Beroun SHKM Baník Hodonín Hodonín Zimni stadion TEZA Hodonín 2018 Radko Křivinka SKLH Žďár nad Sázavou Žďár nad Sázavou Zimni stadion Žďár nad Sázavou 1939 Martin Sobotka == Läntinen konferenssi == Joukkue Kaupunki Kotihalli Perustettu Päävalmentaja HC Baník Příbram Příbram Zimni stadion Příbram 1933 Pavel Marek HC Benátky nad Jizerou Benátky nad Jizerou Zimni stadion Benátky nad Jizerou 1934 Antonin Necas HC Děčín Děčín Zimni stadion Děčín 1945 HC Hronov Hronov Wikov Aréna 1937 Sergei Sošnikov HC Kobra Praha Praha Zimni stadion HC Kobra Praha 1929 Miloslav Šeba HC Letci Letňany Praha ICE ARENA Letňany 2001 Jaroslav Nedvěd HC Řisuty Řisuty Zimni stadion Slany 1949 Pavel Křepelka HC Slovan Ústí nad Labem Ústí nad Labem Zlatopramen Arena 1963 Jan Čaloun HC Stadion Cheb Cheb Zimni stadion Cheb 1978 Petr Nekvinda HC Stadion Vrchlabí Vrchlabí DD Elektromont Arena 1948 Tomáš Jirků HC Tábor Tábor Zimni stadion Tábor 1921 Radek Bělohlav HC Vlci Jablonec nad Nisou Jablonec nad Nisou Zimni stadion Jablonec 1996 Tomáš Plíhal IHC Králové Písek Písek Zimni stadion Písek 1990 Tomáš Matušík Mostečtí Lvi Most A-BENET Arena Most 2017 Vladimír Kýhos Piráti Chomutov Chomutov Rocknet Aréna 1945 Kamil Koláček SHC Klatovy Klatovy Zimni stadion Klatovy 1928 Michal Straka Luokka:Tšekin jääkiekkosarjat
Uraanipentakloridi

Uraanipentakloridi eli uraani(V)kloridi (molekyylikaava UCl5) on uraanin eräs kloridi. Se muodostaa huoneenlämpötilassa tumman ruskeita kiteitä. Uraanipentakloridia voidaan valmistaa useilla eri tavoilla, mutta saanto ja tuotteen puhtaus ovat kaikilla valmistustavoilla huonoja, koska yhdiste hajoaa herkästi muiksi uraanin klorideiksi jo alle 100 °C lämpötiloissa. Yhdiste on erittäin hygroskooppista, ja se hajoaa vedessä välittömästi U4+ ja U6+ ioneiksi. Se reagoi herkästi useimpien orgaanisten liuottimien kanssa, mutta ei liukene kuitenkaan bentseeniin, ksyleeniin tai isopropyylieetteriin. Uraanipentakloridi on polymorfista ja sillä on kaksi kiderakennetta: α-UCl5 on monoliininen kun taas β-UCl5:n rakenne on trikliininen. α-UCl5 on näistä yleisemmin tavattu. Eräs yhdisteen valmistustapa on kloorata uraanitrioksidia (UO3) tai triuraanioktaoksidia (U3O8) hiilitetrakloridilla 80–250 °C paineen alla. Toinen varsinkin laboratoriomittakaavassa toimiva tapa on uraaniheksakloridin (UCl6) hajottaminen huoneenlämpötilassa hiilitetrakloridilla, dikloorimetaanilla, tai 1,2-dikloorietaanilla. UO3 voidaan myös pelkistää piitetrakloridilla 400 °C lämpötilassa. ==Lähteet== == Aiheesta muualla == *PubChem: Uranium(V) chloride Luokka:Kloridit Luokka:Uraaniyhdisteet
Saamenmaa

Saamenmaa ( tai Sámeeana(n), tai Sämieennâm, ) tarkoittaa saamelaisten asuttamaa aluetta Fennoskandiassa. Saamenmaa ulottuu Suomen Lapin, keskisen Ruotsin, keski-Norjan ja Venäjän Kuolan niemimaan alueelle. Suomessa Saamenmaa, saamelaisalue sekä perustuslaissa edellytetty saamelaisten kotiseutualue tarkoittavat kaikki saamelaisten yhtenäisesti asuttamaa aluetta Enontekiön (Eanodat), Inarin (Aanaar) ja Utsjoen (Ohcejohka) kunnissa sekä Sodankylän (Soađegilli) Lapin paliskunnassa. Yleisesti ottaen Saamenmaa tarkoittaa aluetta, jossa on saamelaisia, saamelaista kulttuuria ja saamea puhuvia. Hallinnollinen Saamenmaa käsittää vain osan saamelaisten perinteisistä asuinalueista. == Nimen historia ja käyttö == Suuri osa Saamenmaasta sijaitsee Pohjoiskalotin alueella, mutta huomattava osa saamelaisista asuu nykyään perinteisen asuinalueen ulkopuolella, esimerkiksi Helsingissä. Saamelaiset ovat Euroopan unionin alueen ainoa alkuperäiskansa. Puhuttuja saamen kieliä on yhdeksän. Saamelaisia on laskutavasta riippuen 60 000 – 100 000, Suomessa saamelaisia asuu noin 10 000. Suomen saamelaisia kieliryhmiä ovat pohjoissaamelaiset, inarinsaamelaiset ja kolttasaamelaiset. Etenkin saamelaisille Saame on maa. Saamenmaa ei ole valtio, vaikka saamelaisilla on ollut oma hallintomuoto: siida eli lapinkylä. Siidat toimivat osittain edelleen poronhoidon yhteydessä Norjassa ja Ruotsissa. Poronhoito on keskeinen saamelainen elinkeino, joskin vain 10–15 % saamelaisista työskentelee poronhoidon piirissä. Poronhoitoalue on määritelty laissa. Saamelaiskäräjät toimivat saamelaisten virallisina edustajina kussakin valtiossa. Norjan saamelaiskäräjät avattiin vuonna 1989, Ruotsin saamelaiskäräjät 1993 ja Suomen saamelaiskäräjät 1996. Venäjällä ei ole saamelaisten kansanedustuslaitosta. Saamelaisasiain komitean mietintö (1952) käytti termiä saamelaisalue, vuoden 1995 saamelaislaki termiä Saamelaisten kotiseutualue. Molemmat tarkoittavat samaa aluetta. Valtioiden käytännön kannalta Saamenmaa merkitsee lähinnä kunkin valtion omaa Saamenmaata. Saamenmaan sijaan käytetään muita nimityksiä kuten Lapin maakunta, Tromssan ja Finnmarkin lääni tai Norrbottenin lääni. Saamenmaan nimiä ovat Saemie (eteläsaame), Sábmie (uumajansaame), Sábme (piitimensaame ja luulajansaame), Соаме/Soame, (kildininsaame) ja Sámme (turjansaame). Nimen Sápmi suomennettua muotoa Saamenmaa on käytetty 1900-luvun lopulta alkaen. Nimen tavallinen taivutusmuoto on Saamenmaassa : Saamenmaasta : Saamenmaahan. == Lähteet == *
Luettelo soudun olympiamitalisteista

Soutu on ollut olympialaisten lajivalikoimassa alkaen vuodesta 1900. Menestynein maa olympialaisten soudussa on Yhdysvallat. == Miehet == === Nykyiset tapahtumat === ==== Yksikkö ==== ==== Pariairokaksikko ==== ==== Pariaironelonen ==== ==== Perämiehetön kaksikko ==== === Perämiehetön nelonen === ==== Kahdeksikko ==== ==== Kevyt pariairokaksikko ==== ==== Kevyt pariaironelonen ==== === Poistetut tapahtumat === ====Perämiehellinen kaksikko==== ====Perämiehellinen nelonen==== ====Amatöörien perämiehetön nelonen==== == Naiset == === Nykyiset tapahtumat === ==== Yksikkö ==== ==== Pariairokaksikko ==== ==== Pariaironelonen ==== ==== Perämiehetön kaksikko ==== ====Kahdeksikko==== ====Kevyt pariairokaksikko==== === Poistetut tapahtumat === ====Perämiehellinen nelonen==== ====Perämiehetön nelonen==== ==Lähteet== Soutu Luokka:Soutu olympialaisissa
Groningenin yliopisto

Groningenin yliopisto () on alankomaalainen yliopisto. Groningenin yliopisto on Alankomaiden toiseksi vanhin yliopisto, Leidenin yliopiston jälkeen. Groningenin yliopisto perustettiin vuonna 1614. Kaksi Nobel-voittajaa on lähtöisin sieltä. Yliopistolle valmistui uusi päärakennus, Academiegebouw, vuonna 1850, mutta se tuhoutui tulipalossa 1906. Vuoden 1876 korkeakoululain myötä yliopiston asema parani ja sen nimeksi otettiin Rijksuniversiteit Groningen. Tästä lähtien opetusta alettiin antamaan latinan lisäksi hollanniksi. 1900-luvulla yliopiston opiskelijamäärät kasvoivat räjähdysmäisesti. Nykyisin Groningenin yliopistossa on noin 28 000 opiskelijaa. Sen akatemiarakennus sijaitsee Groningenin Broerstraat 5:llä. Yliopiston johtoryhmän muodostavat sen puheenjohtaja professori S. Poppema, varapuheenjohtaja J. de Jeu ja professori, rehtori (Rector Magnificus) E. Sterken. == Lähteet == == Aiheesta muualla == Luokka:Alankomaiden yliopistot Luokka:Groningen
Gianpiero Lambiase

Gianpiero Lambiase on italialainen Red Bullin Formula 1 -tallin insinööri. Lambiase aloitti uransa Jordanilla vuonna 2005.Class of 2013 - Keitä Williams, Force India & Sauber Race Engineers? Kaudella 2010 hän toimi Force Indialla Vitantonio Liuzzin, 2011–2013 Paul di Restan ja 2014 Sergio Pérezin kisainsinöörinä. 2010: Teamsteckbrief Force India – kickerl 2011: Teamsteckbrief Force India – kickerl 2012: Teamsteckbrief Force India – kickerl2013: Teamsteckbrief Force India – kicker 2014: Teamsteckbrief Force India – kickerl Kaudella 2015–2016 Lambiase toimi Red Bullilla Daniil Kvjatin kisainsinöörinä, ja 2016 Espanjan GP:stä lähtien hän toiminut Max Verstappenin kisainsinöörinä.Max Verstappen and Daniil Kvyat's seat swap: The practicalities == Lähteet == == Aiheesta muualla == * Twitter Luokka:Formula 1 -tallien työntekijät Luokka:Syntymävuosi puuttuu Luokka:Elävät henkilöt Luokka:Italialaiset insinöörit
Koripallon Euroopan-mestaruuskilpailut 1981

Vuoden 1981 koripallon Euroopan-mestaruuskilpailut pelattiin Tšekkoslovakiassa 26. toukokuuta – 5. kesäkuuta. EM-lopputurnaukseen osallistui 12 maata. Mestaruuden voitti Neuvostoliitto, hopeaa saavutti Jugoslavia ja pronssia isäntämaa Tšekkoslovakia. Turnauksen arvokkain pelaaja oli Jugoslavian Dragan Kićanović ja korikuningas toisen kerran peräkkäin Puolan Mieczysław Młynarski.linguasport.com == Sijoitukset == # # # # # # # # # # # # == Lähteet == * XXII European Championship (Praha 1981) linguasport.com === Viitteet === == Aiheesta muualla == * 1981 European Championship for Men FIBA Archive Luokka:Koripallon Euroopan-mestaruuskilpailut Euroopan-mestaruuskilpailut Euroopan-mestaruuskilpailut 1981 Luokka:Prahan urheilutapahtumat Luokka:Bratislavan urheilutapahtumat Luokka:Määrin-Sleesian lääni
Oikeustaistelun muistomerkki

Oikeustaistelun muistomerkki on Luumäen asemalle vuonna 1937 pystytetty P. E. Svinhufvudin graniittinen muistomerkki. Muistomerkki on kuvanveistäjä Wäinö Aaltosen tekemä ja se toteutettiin kansalaiskeräyksen avulla. Muistomerkillä muistetaan toisen sortokauden aikana käytyä oikeustaistelua, jossa silloinen Lappeen kihlakunnan tuomari P. E. Svinhufvud 24. marraskuuta 1914 kesken oikeudenkäynnin vangittiin ja passitettiin Siperiaan. Aloitteen muistomerkistä teki Luumäen Kotiseutu- ja Museoyhdistys 1930-luvun puolivälissä, ja Aaltonen voitti kesällä 1937 järjestetyn kutsukilpaulun. Oikeustaistelun muistomerkki paljastettiin suurin juhlallisuuksin itsenäisyyspäivän aattona 5. joulukuuta 1937. Svinhufvud oli itse läsnä paljastustilaisuudessa.Oikeustaistelun muistomerkki vaihtaa paikkaa Luumäellä Yle 25.11.2009. Viitattu 30.5.2020. Muistomerkki muodostuu seitsemän metriä korkeasta kolmikulmaisesta pylväästä, joka on Vehmaan punaista graniittia. Pylvään tahkot ovat 1,5 metriä leveitä. Veistos painaa 30 tonnia. Muistomerkkiä siirrettiin 14 metriä alkuperäisestä sijainnistaan vuonna 2009 uuden junaraiteen rakentamisen vuoksi. == Lähteet == == Aiheesta muualla == * Svinhufvudin taideteokset ja muistomerkit Luokka:Suomen muistomerkit Luokka:Luumäen rakennukset ja rakennelmat Luokka:Luumäen nähtävyydet Luokka:Wäinö Aaltosen veistokset Luokka:P. E. Svinhufvud Luokka:Sortokaudet
Koripallon Euroopan-mestaruuskilpailut 1985

Vuoden 1985 koripallon Euroopan-mestaruuskilpailut pelattiin Länsi-Saksassa 5.–16. kesäkuuta. EM-lopputurnaukseen osallistui 12 maata. Mestaruuden voitti historiansa viimeisen kerran Neuvostoliitto, hopeaa, koripallohistoriansa viimeisen miesten EM-mitalin, saavutti Tšekkoslovakia ja pronssia Italia. Turnauksen arvokkain pelaaja oli Neuvostoliiton Arvydas Sabonis ja korikuningas Israelin Doron Jamchi.linguasport.com == Sijoitukset == # # # # # # # # # # # # == Mitalistit == Kultaa Hopeaa Pronssia * * * Oleksandr Volkov Heino Enden Sergei Tarakanov Valdemaras Chomičius Andrei Lopatov Valeri Tihonenko Valdis Valters Volodymyr Tkаtšenko Rimas Kurtinaitis Sergėjus Jovaiša Oleksandr Bilostinnyi Arvydas Sabonis * * * Päävalmentaja: Vladimir Obuhov * * * Jaroslav Skála Juraj Žuffa Vlastimil Havlík Peter Rajniak Stanislav Kropilák Zdeněk Böhm Jiří Okáč Igor Vraniak Vladimír Vyoral Kamil Brabenec Oto Matický Leoš Krejčí * * * Päävalmentaja: Pavel Petera * * * Giampiero Savio Giuseppe Bosa Ario Costa Enrico Gilardi Walter Magnifico Roberto Brunamonti Renato Villalta Augusto Binelli Roberto Premier Renzo Vecchiato Pierluigi Marzorati Romeo Sacchetti * * * Päävalmentaja: Sandro Gamba == Lähteet == * XXIV European Championship (Stuttgart 1985) linguasport.com === Viitteet === == Aiheesta muualla == * 1985 European Championship for Men FIBA Archive Luokka:Koripallon Euroopan- mestaruuskilpailut Luokka:Vuoden 1985 koripallo Luokka:Saksan koripallo Luokka:Stuttgartin urheilu Luokka:Karlsruhen urheilu Luokka:Nordrhein- Westfalenin urheilu Luokka:Leverkusen
The Mick

The Mick on yhdysvaltalainen Dave ja John Chernin luoma tilannekomediasarja. Sen esittäminen aloitettiin Yhdysvalloissa Foxin kanavalla tammikuussa 2017. Helmikuussa 2017 Fox tilasi sarjalle toisen tuotantokauden, jonka esittäminen alkoi samana vuonna syyskuussa. == Juoni == Warwickissä köyhyydessä kasvanut Mackenzie "Mickey" Murphy matkustaa Connecticutiin tapaamaan rikasta siskoaan toivoen saavansa hieman rahallista avustusta. Kun FBI tulee pidättämään hänen siskonsa miehineen, Mickey joutuu vastuuseen heidän tyttärestään ja kahdesta pojastaan. Vastuuttomasti eläneelle Mickeylle tämä ei ole helppo muutos, eikä asiaa auta se, että hänen siskonsa pakenee maasta jättäen lapset hänen vastuulleen. == Näyttelijät == == Tuotanto == Fox pyysi Elämää Philadelphiassa -sarjan tuotannosta vastaavia Dave ja John Cherniniä käsikirjoittamaan kertaalleen haudatulle The Mick -sarjalle uuden pilottijakson vuoden 2016 alkupuolella. Uudessa pilottijaksossa käytetään paljon neljä vuotta aikaisemmin kuvattuja kohtauksia. Sarjaa kuvataan Hollywoodissa, ja siinä käytetty kartano sijaitsee Los Angelesissa. == Lähteet == == Aiheesta muualla == * The Mick Foxin sivustolla * Luokka:2010-luvun yhdysvaltalaiset tilannekomediat Luokka:Foxin televisio-ohjelmat
Luettelo Suomen virallisen mid-price-listan ykkösistä vuonna 2017

Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2017. Viikko Artisti/yhtye Levy Levy-yhtiö 1 Suvi Teräsniska Joulun henki Warner Music 2 Suvi Teräsniska Täydellinen elämä – Suurimmat hitit Warner Music 3 Suvi Teräsniska Täydellinen elämä – Suurimmat hitit Warner Music 4 Suvi Teräsniska Täydellinen elämä – Suurimmat hitit Warner Music 5 Suvi Teräsniska Täydellinen elämä – Suurimmat hitit Warner Music 6 Suvi Teräsniska Täydellinen elämä – Suurimmat hitit Warner Music 7 Carole King Tapestry Sony Music 8 Eri esittäjiä Lavatanssit – 48 suosikkia VL-Media 9 Sabaton The Last Stand Nuclear Blast/Sony Music 10 Sabaton The Last Stand Nuclear Blast/Sony Music 11 Haloo Helsinki! Kiitos ei ole kirosana Sony Music 12 Haloo Helsinki! Kiitos ei ole kirosana Sony Music == Lähteet == * Musiikkituottajat → Tilastot → Suomen virallinen lista → Mid-price Luokka:Luettelot Suomen virallisen mid- price-listan ykkösistä vuosittain Mid-price 2017
Joosef Ferdinand (Baijeri)

Joosef Ferdinand Leopold (28. lokakuuta 1692 Hofburg, Wien, Itävallan arkkiherttuakunta – 6. helmikuuta 1699 Bryssel, Espanjan Alankomaat) oli Baijerin prinssi, Baijerin vaaliruhtinas Maksimilian II Emanuelin ja tämän ensimmäisen puolison Itävallan arkkiherttuatar Maria Antonia Itävaltalaisen poika. ==Elämäkerta== Baijerin prinssi Joosef Leopold Ferdinand syntyi Hofburgin palatsissa Wienissä 28. lokakuuta 1692, isoisänsä Leopold I:n hovissa. Hänen äitinsä oli Pyhän saksalais-roomalaisen keisarikunnan keisari Leopold I:n ja tämän ensimmäisen puolison Margareeta Teresia Espanjalaisen ainoa eloonjäänyt lapsi Maria Antonia Itävaltalainen. Hänen isoisoisänsä oli Espanjan kuningas Filip IV ja hänen isoenonsa Espanjan Kaarle II.Mitchell, Silvia Z.: Mariana of Austria and Imperial Spain: Court, Dynastic, and International Politics in Seventeenth-Century Europe (Filosofian tohtorin (PhD) väitöskirja), University of Miami, 2013. s. 411. Hänellä oli kaksi vanhempaa veljeä, jotka olivat kuolleet vastasyntyneinä. Prinssin äiti Maria Antonia kuoli pari kuukautta hänen syntymänsä jälkeen synnytyksen jälkeiseen tulehdukseen ja poika jäi isoisänsä keisari Leopold I:n hoiviin. Hänen isänsä Maksimilian II Emanuel oli ollut Brysselissä Espanjan Alankomaiden käskynhaltijana maaliskuusta 1692 lähtien. Touko-kesäkuussa 1693 alle vuoden ikäinen Joosef matkusti Müncheniin äitinsä talouteen kuuluvien henkilöiden kanssa. Joosef Ferdinand oli ensimmäisen Habsburg-sukuisen Espanjan kuninkaan Filip I:n jälkeläinen. Koska hänen isoenonsa Kaarle II oli lapseton, hänellä oli perimysoikeus Espanjan kruunuun, jota tuki vahvasti Kaarlen äiti, leskikuningatar ja sijaishallitsija Maria Anna, joka nimesi testamentissaan Joosefin lailliseksi kruunuunperijäksi.Mitchell, Silvia Z.: Queen, Mother, and Stateswoman: Mariana of Austria and the Government of Spain. Penn State Press, 2019. s. 229. ISBN 978-0-271-08412-1. Hän oli yksi kuudesta Espanjan valtaistuimen vaatijista. Isoisä Leopold I oli saanut vaadittua tyttäreltään Maria Antonialta tämän kuolinvuoteella, errä tämä luopuu vaateestaan Espanjan kruunuun velipuolensa, tulevan Kaarle V:n hyväksi, jota tuki myös Kaarle II:n puoliso, kuningatar Maria Anna von Neuburg. Baijerin vaadetta Joosefin puolesta Espanjan kruunuun kannattivat erityisesti saksalaiset aateliset. Hän kuului Wittelsbachin saksalaiseen hallitsijasukuun. Toukokuussa 1698 Joosef matkusti isänsä luo Brysseliin. Joosef Ferdinand kuoli isorokkoonMcGuigan, Dorothy Gies: The Habsburgs. New York: Doubleday & Company, 1966. S. 213. 6-vuotiaana Brysselissä helmikuussa 1699 ennen Kaarle II:ta, ehtimättä saada Espanjan kruunua, joka oli testamentannut sen hänelle marraskuussa 1698. == Lähteet == Luokka:Kruununperijät Luokka:Vuonna 1692 syntyneet Luokka:Vuonna 1699 kuolleet
Journal of Economic Literature

Journal of Economic Literature (JEL) on vertaisarvioitu taloustieteellinen aikakauskirja, jota julkaisee American Economic Association. JEL ilmestyy neljä kertaa vuodessa ja sisältää pääasiassa katsausartikkeleita viimeaikaiseen taloustieteelliseen kirjallisuuteen. JEL:in ensimmäinen numero ilmestyi vuonna 1969https://www.aeaweb.org/journals/jel/about-jel Viitattu 12.3.2017 ja nykyisin se on yksi arvostetuimpia ja viitatuimpia taloustieteen tiedejulkaisuja.IDEAS/RePEc Simple Impact Factors for Journals Viitattu 12.3.2017 Yleisesti käytetyt JEL-luokituskoodit (engl. JEL classification codes)JEL-luokituskoodit Viitattu 12.3.2017, joilla taloustieteelliset tutkimukset on tapana luokitella, saivat alkunsa tässä aikakauskirjassa. ==Lähteet== ==Aiheesta muualla== *Lehden kotisivu Luokka:Taloustiede Luokka:Aikakauskirjat
Svala Björgvinsdóttir

Svala Björgvinsdóttir (s. 8. helmikuuta 1977 Reykjavik, Islanti), tunnettu myös pelkillä nimillä Svala, Svala Björgvins, tai Kali on islantilainen laulaja. Hän edusti Islantia kappaleella "Paper" vuoden 2017 Eurovision laulukilpailussa. == Elämäkerta == Svala on islantilaisen laulajan Björgvin Halldórssonin tytär. Hän aloitti laulamisen ja levyttämisen hyvin varhaisessa iässä. Svalan ensimmäinen hittiykkönen Islannissa ilmestyi hänen ollessa 9-vuotias, kun hän lauloi jouludueton "Fyrir Jólin" isänsä kanssa. Hänen toinen joululaulunsa "Ég hlakka svo til" oli myös hittiykkönen Islannissa. Hänet tunnettiinkin Islannissa hyvin hänen joululauluistaan. Vuonna 2017 Svala osallistui Söngvakeppnin 2017 -kilpailuun kappaleella "Paper" ja voitti sen 11. maaliskuuta 2017 pidetyssä finaalissa, sekä pääsi näin edustamaan Islantia vuoden 2017 Eurovision laulukilpailussa. == Lähteet == Luokka:Islantilaiset laulajat Luokka:Islannin euroviisuedustajat Luokka:Vuoden 2017 euroviisuedustajat Luokka:Vuonna 1977 syntyneet Luokka:Elävät henkilöt
Anssi Sovijärvi

Anssi Raimo Antero Sovijärvi (s. 6. lokakuuta 1945 Helsinki) on suomalainen lääkäri ja Helsingin yliopiston kliinisen fysiologian emeritusprofessori. Sovijärvi opiskeli lääketiedettä Helsingin yliopistossa ja väitteli tohtoriksi vuonna 1973. Hänet nimitettiin vuonna 1976 kliinisen fysiologian dosentiksi ja vuonna 1994 oppiaineen ensimmäiseksi professoriksi; hän jäi eläkkeelle vuonna 2013. Hän on myös työskennellyt lääkärinä Helsingin yliopistollisessa keskussairaalassa vuodesta 1974 lähtien. Hänen erityisalojaan ovat kliininen hengitys- ja rasitusfysiologia, hengitysäänitutkimukset, keuhkosairauksien funktiodiagnostiikka ja funktionaalinen kuvantaminen. Hän on toimittanut oppikirjat Kliininen fysiologia (1994) ja Kliininen fysiologia ja isotooppilääketiede (2003) sekä julkaissut yli 500 tieteellistä artikkelia. Anssi Sovijärven isä oli fonetiikan professori Antti Sovijärvi. ==Teoksia== * Miksi hengästyn? (2017) ==Lähteet== * * ==Aiheesta muualla== * Luokka:Vuonna 1945 syntyneet Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Elävät henkilöt
Kitkan viisas

Kitkan viisas -nimitystä käytetään Koillismaan ylänköalueen järvistä pyydetyistä muikuista, joiden erityisominaisuutena on pehmeä ruoto. Kitkan viisas -muikku on lisätty vuonna 2013 komission asetuksella niiden tuotteiden joukkoon, joilla on suojattu alkuperänimitys (SAN). Alueen arktisten olosuhteiden ja vesistöjen vähäravinteisuuden takia Kitkan viisas on useimpia muita makean veden muikkukantoja huomattavasti pienempi, noin kahdeksan senttimetrin pituinen ja 4–5 gramman painoinen. Pienen koon takia Kitkan viisaan ruoto ei kovetu vaan se säilyy pehmeänä. ==Kitkan Legendat -peli== Kuusamolaismuikusta on myös julkaistu tietokonepeli Kitkan Legendat. Pelissä tutustutaan Kitkan viisaan elinympäristöön. Peli on strateginen kalastuspeli, jossa tavoitteena on hankkia elanto kalastamalla. Peliä ovat olleet kehittämässä myös ammattikalastajat. == Lähteet == == Aiheesta muualla == * Kitkan viisas Luokka:Euroopan unionin suojatut alkuperäisnimitykset Luokka:Suomalainen keittiö Luokka:Suomen kalatalous
The Witcher (pelisarja)

The Witcher on puolalaisen CD Projekt Redin toimintaroolipelisarja, joka perustuu puolalaisen fantasiakirjailijan Andrzej Sapkowskin Noituri-kirjoihin. Sarjan päähenkilö on hirviöiden metsästäjä Geralt Rivialainen (). Sarjan pelit ovat myyneet yhteensä yli 50 miljoonaa kappaletta vuoden 2020 toukokuun loppuun mennessä. Vuonna 2024 kerrottiin, että The Witcher 4 siirtyy esituotannosta tuotantovaiheeseen. The Witcher 4 aloittaa uuden saagan ja Ciri on tarinan ytimessä. Ciri on aiemmista peleistä tutun Geraltin adoptoitu tytär ja oli toinen päähenkilö The Witcher 3:ssa. == Pelit == * The Witcher (2007) * The Witcher 2: Assassins of Kings (2011) * The Witcher Adventure Game, digitaalinen lautapeli (2014) * The Witcher 3: Wild Hunt (2015) ** Hearts of Stone -lisäosa (2015) ** Blood & Wine -lisäosa (2016) * Gwent: The Witcher Card Game (2018) * Thronebreaker: The Witcher Tales (2018) * The Witcher IV (tulossa) == Muuta == Netflix on tuottanut kirjoihin perustuvaa The Witcher – Noituri -televisiosarjaa. == Lähteet == *
Fusedmarc

Fusedmarc on vuonna 2004 perustettu liettualainen yhtye. Yhtyeen muodostavat laulaja Viktorija Ivanovskaja (Cilia), moni-instrumentalisti Denisas Zujevas (Vakx) ja visuaalinen suunnittelija Stasys Žakas (Syrtha). Se edusti Liettuaa vuoden 2017 Eurovision laulukilpailussa kappaleella "Rain of Revolution". == Jäsenet == * Viktorija Ivanovskaja (laulu) * Denisas Zujevas (kitara, basso, ohjelmointi, lauluntekeminen) * Stasys Žakas (visuaalisuudet, videotuotanto, musiikin tuotanto) == Lähteet == Luokka:Liettualaiset yhtyeet Luokka:Liettuan euroviisuedustajat Luokka:Vuoden 2017 euroviisuedustajat
EMUI

EMUI (Emotion UI) on Huawein kehittämä graafinen käyttöliittymä, jota se käyttää omissa Android-laitteissaan. Se muistuttaa tyyliltään Applen iOS:ää. Emotion UI:ssa (EMUI 4 ja vanhemmat) ei ole erillistä sovellusvalikkoa, vaan kaikki sovellukset ovat iOS:n tavoin aloitusnäytöllä, jossa niitä voi laittaa kansioihin. Uudessa EMUI 5.0 ja uudemmissa erillinen sovellusvalikko on käytettävissä. Emotion UI on suunniteltu kiinalaisten kuluttajien ehdoilla, joten sen käyttölogiikka eroaa muista yleisimmistä Android-versioista. Emotion UI sisältää paljon esiasennettuja sovelluksia ja sen on havaittu sammuttavan VPN-ohjelmistot sekä Google Chromen incognito-välilehdet laitteen mennessä lepotilaan. == Lähteet == == Aiheesta muualla == * Verkkosivut Luokka:Huawei Luokka:Käyttöliittymät Luokka:Android
Spirit of the Night

Spirit of the Night on sanmarinolaisen laulajan Valentina Monettan ja yhdysvaltalaisen Jimmie Wilsonin esittämä kappale, jolla he edustivat San Marinoa vuoden 2017 Euroviisuissa. Kappale kilpaili Euroviisujen toisessa semifinaalissa 11. toukokuuta 2017, jossa se sai vain yhden pisteen, jäi viimeiselle sijalle eikä näin päässyt finaaliin. == Lähteet == Luokka:San Marinon euroviisuedustuskappaleet Luokka:Vuoden 2017 euroviisuedustuskappaleet
Puruveden muikku

Puruveden muikku -nimitystä käytetään Saimaan koillisosassa sijaitsevan Puruveden järvialtaasta pyydetystä muikusta (Coregonus albula). Muihin muikkuihin verrattuna se on väritykseltään selkeästi hopeisempi. Puruveden muikulla on Euroopan unionin suojattu maantieteellinen merkintä (SMM) nimisuoja. Puruvesi on veden laadultaan erinomaisen puhdas- ja kirkasvetinen nuottaruoho-tyypin järvi. Muikun ravintonaan käyttämä plankton viihtyy hyvien valo-olosuhteiden vuoksi syvemmällä kuin muualla. Muikut ovat syönnöksellä suurimman osan vuotta syvemmällä kuin keskimäärin muualla, josta johtuen muikku on normaalia muikkua D-vitamiinipitoisempi ja pehmytruotoisempi. == Lähteet == == Aiheesta muualla == * Puruveden muikku * Neuvoston asetus (EY) N:o 510/2006 ”PURUVEDEN MUIKKU” Luokka:Euroopan unionin maantieteellisesti suojatut nimet elintarvikkeille Luokka:Suomalainen keittiö Luokka:Suomen kalatalous